Hans Bergsland

Hans Bergsland (1878–1956) var en norsk forretningsmann og OL-fekter.Bergsland, Hans i Merkantilt biografisk leksikon, 1935.

Etter cand.philos. i 1901 studerte han handel i Tyskland, Frankrike og England. Bergsland var direktør for A/S Helsingborgs Galoger, en gummifabrikk med kalosjer som spesialitet, som var tilknyttet det som senere ble  Tretorn, produsent av gummistøver og regnklær fra Helsingfors i sydlige Sverige. Bergsland var også medeier i Rogalandsbedriften Sandnes Kamgarn Spinneri (etablert 1888). Medlem av herredsstyret i Bærum.

Han fektet for Norge under Sommer-OL 1908 og Norge under Sommer-OL 1912 i Stockholm.Hans OL-resultater vises under Hans Bergsland . I 1906 stiftet han Oslo fekteklub og i 1911 Norges Fekteforbund der han også var president. For Den Norske Turistforening var han styremedlem og fikk deres hederstegn i gull (turistknappen i gull, 1925). For Holmenkollrennene var han med på å lage løypa for 5-mila fra 1914 til 1940, et arbeide som fra 1917 ble ledet av Johan R. Henriksen (1886–1975). For alt dette fikk han blant annet Kongens fortjenstmedalje i gull og ble ridder av den franske Æreslegionen.Hans Bergsland død i Aftenposten den 11. juni 1956. 

Han ble titulert kand. Bergsland og var sønn av mote- og manufakturforretningsinnehaver Hans Jacob Bergsland (1851–1937) og den engelske Emily Berthe Bell Lough (1856). En yngre bror Jacob Bergsland (1890–1974) var også OL-fekter, men for Norge under Sommer-OL 1928, forøvrig prokurist i Hans sitt firma. Hans Bergsland var gift med Lucy Anette Egeberg (1891–1986),Konas dødsår er hentet fra gravferdsetaten i Oslo  dattera til den rike Einar Westye Egeberg (1851–1940), se Egeberg (slekt fra Sjælland). Sammen med Lucy Anette fikk de sønnen Per Bergsland.

 Referanser 

 Eksterne lenker 


Kategori:Norske forretningsfolk
Kategori:Norske fektere
Kategori:Deltakere for Norge under Sommer-OL 1908
Kategori:Fektere under Sommer-OL 1908
Kategori:Deltakere for Norge under Sommer-OL 1912
Kategori:Fektere under Sommer-OL 1912
Kategori:Norske idrettsledere
Kategori:Den Norske Turistforening
Kategori:Kongens fortjenstmedalje i gull
Kategori:Æreslegionen
Kategori:Personer fra Oslo